Аз съм лексикограф.
Правя речници.
Работата ми като лексикограф
е да сложа всички възможни думи в речника.
Работата ми не е да решавам кое е дума; това е вашата задача
Всички хора, които говорят английски решават заедно
кое е дума и кое не е.
Всеки език е просто група хора, които се съгласяват да се разбират помежду си.
Понякога когато хората се опитват да решат дали някоя дума е добра или лоша
те реално нямат добра причина.
За това казват нещо като "Заради граматиката! "
(Смях)
Мен не ме е грижа много за граматиката - не казвайте на никого.
Но думата 'граматика', всъщност има два вида граматика.
Едната е граматиката която живее в мозъка ви,
и ако това е родния ви език
или го владеете на добро ниво,
това са несъзнателните правила, които следвате когато говорите езика.
Научавате това още като дете.
Ето един пример:
Това е уъг, нали?
Уъг е.
Ето още един.
Сега имаме два такива.
Тук има два ...
Публика: Уъга.
Ерин МакКийн: Точно така! Знаете как да направите множествено число за уъг.
Правилото живее в ума ви.
Никога не е имало нужда да учите това правило, просто го знаете.
Това е експеримент, измислен от професор в Бостънския университет
на име Джийн Бърко Глисън през 1958 година.
Така че, тази тема е била разглеждана от доста време.
Тези естествени правила, които съществуват в ума ви,
не са като правилата за движение по пътя, а по-скоро като природните правила.
И не се налага никой да ви напомня за природните правила, нали така?
Когато излизате от къщи сутрин майка ви не ви казва,
"Миличко, мисля, че ще е студено, вземи си яке,
не забравяй да следваш закона за гравитацията."
Никой не казва така.
Има и други правила, по-скоро за маниерите, отколкото за природата.
Може да мислете за думата като за шапка.
Веднъж щом знаете как работят шапките,
няма нужда да ви казват: "Не носи шапки на краката си."
Това, което трябва да ви казват е: "Могат ли да се носят шапки на закрито?
Кой може да носи шапка?
Какви шапки могат да бъдат носени?"
Тези са по-скоро като втория вид граматика,
който лингвистите често наричат употреба, вместо граматика.
Понякога хората използват този основан на правила тип граматика,
за да разубедят хората, които измислят думи.
И аз мисля, че това е... глупаво.
Например, хората винаги казват:
"Бъдете креативни, създавайте нова музика, изкуство, изобретявайте неща, наука и технологии."
Но що се отнася за думите, казват:
"Недейте! Не. Креативността спира тук, калпазани. Стига толкова."
(Смях)
Но според мен това няма смисъл.
Думите са страхотни. Трябва да имаме повече от тях.
Искам да измислите колкото можете повече нови думи.
И ще ви кажа шест начина за правене на нови думи на английски.
Първият е най-лесния.
Просто ги крадете от други езици.
"Ограбвайте другите" (Смях)
Лингвистите го наричат заемане,
но никога не връщаме думите, така че аз ще бъда честна
и ще го нарека кражба.
Обикновено взимаме думи за неща, които харесваме, като вкусна храна.
Взехме 'кумкуат' от китайския, 'карамел' от френския.
Също взимаме думи за готини неща, като 'нинджа', нали така?
Взехме това от японския,
готин трик, защото е трудно да се краде от нинджи.
(Смях)
Друг начин за образуване на думи на английски
е чрез смесването на две английски думи заедно.
Това се нарича съединяване.
Английските думи са като Лего:
Ако използвате достатъчно сила, можете да съберете които и да било две заедно.
(Смях)
Правим това постоянно в английския:
Думи като "heartbroken," "bookworm," "sandcastle" всичките са съставни.
Давайте, създавайте думи като "duckface," само не правете патешко лице.
(Смях)
Друг начин за правене на думи на английски е малко като смесването,
но използвате толкова много повече сила, за да сплескате думите заедно,
че части от нея отпадат.
Това са преливащи се думи,
например "brunch" е преливане между "breakfast" и "lunch."
"Motel" е преливане между "motor"и "hotel."
Кой тук знаеше, че "motel" е преливаща дума?
Да, тази дума е толкова стара в английския,
че много хора не знаят, че ѝ липсват части.
"Edutainment" е преливане между "education" и "entertainment."
И разбира се "electrocute" е преливане между "electric" и "execute."
(Смях)
Също можете да създавате думи променяйки как те работят.
Това се нарича изменение на функцията.
Взимате дума, която е определена част на речта
и я променяте като друга част на речта.
Кой тук знае, че думата "friend" не винаги е била глагол?
"Friend" е била съществително, докато ние не го глаголизирахме.
Почти всяка дума на английски може да бъде глаголизирана.
Също така можете да вземете прилагателни и да ги превърнете в съществителни.
"Commercial" беше прилагателно, сега е съществително.
И разбира се, можете да правите неща 'зелени'.
Друг начин за образуване на думи на английски е в обратен ред.
Можете да вземете дума и да я смачкате малко.
Например на английски имахме думата "editor" преди да имаме "edit."
"Edit" е формирана от "editor."
Понякога тези обърнати думи звучат леко глупаво:
Булдозерите булдозват, прислужниците прислугват и обирджиите обират.
(Смях)
Друг начин за образуване на думи на английски
е да вземете първите букви на нещо и да ги смачкате заедно.
Така че National Aeronautics and Space Administration става NASA.
И разбира се, можете да правите това с всичко, OMG!
Няма значение колко глупаво звучат думите.
Те могат да бъдат много добри английски думи.
"Absquatulate" е чудесна английска дума.
"Mugwump" е чудесна английска дума.
Не е нужно думите да звучат нормално, те могат да звучат много глупаво.
Защо трябва да правите думи?
Трябва да правите думи, защото всяка дума
е шанс да изразите своите идеи и да предадете това, което имате предвид.
Също така новите думи привличат вниманието на хората.
Карат ги да се фокусират над това, което казвате
и това ви дава по-добри възможности да изразите мислите си.
Много хора на тази сцена днес казаха,
"В бъдещето, ще можете да правите това,
ще можете да помогнете с това, ще можете да ни помогнете да изследваме, да изобретяваме."
Можете да създадете нова дума сега.
Английският няма възрастова граница.
Действайте, започнете да създавате думи днес,
пратете ми ги и аз ще ги сложа в моя онлайн речник, Wordnik.
Много Ви благодаря.
(Аплодисменти)